הרדור השיקה את מערכת הבלימה החדשה, הראשונה בעולם תוצרת כחול לבן. מדובר בפריצת דרך בתחום ההזזה במונחים בינלאומיים ובפטנט רשום בינלאומי.
מערכת הטריקה החדשה אינה דורשת תהליך של 'דריכת' הבולם, ולכן אינה מקשה על פתיחת הדלתות.
היא חזקה בהרבה מכל מערכת הזזה שהוצעה עד היום, והכי חשוב, היא פשוטה כל כך שתהליך ההרכבה שלה הופך למשחק ילדים.
ניתן להתרשם ממערכת הטריקה החדשה בכל אולמות התצוגה של 'הרדור'!
ארונות הזזה מתחלקים באופן גורף לשלושה סוגים לפי רמת הפיתוח הטכנולוגי שלהם: המוכר ביותר הוא הארון ה'פנימי'.
הוא מאופיין בכך שדלתותיו ממוקמות על גבי מסילה הנמצאת בתוך גוף הארון, כך שהתמונה המתקבלת היא של מסגרת חיצונית לארון, והמסילות והדלתות בתוכה.
השלב הבא של הפיתוח לארונות הזזה יצר בשנים האחרונות דור חדש של ארונות, בהם הדלתות לא נמצאות בתוך הארון אלא מחוצה לו.
הן מכסות באופן מוחלט את כל דפנות הארון, כך שניתן לזהות אותו בקלות.
מדובר בארון שכל חזיתו מורכבת מדלתות בלבד, ללא מסגרות וללא מסילות.
הבעיה שנוצרה בארונות הזזה מהסוג האחרון, היא כי דלתות הארון עוברות את דופן הארון בעת הסגירה מה שבעצם יוצר מיני גיליוטינה.
אצבע שמצאה את עצמה בתוך הארון בזמן הסגירה עלולה להימצא בסכנה אם הסגירה נעשתה בצורה לא עדינה.
חשוב לזכור, שדלתות ארון הזזה העשויות זכוכית למשל בגודל של 3 מטרים, עלולות לשקול אפילו 100 קילו.
כך שבזמן שהדלתות נעות על המסילות הן עלולות להיות סכנה של ממש.
הפתרון הראשון אותו מציעים היצרנים ברחבי העולם הוא מנגנון טריקה שקטה, כזה המבטיח סגירה איטית של הדלת.
הבעיה עם פיתרון זה היא בכך, שהוא פיתרון קצר מועד, ארעי, נתון לקלקולים רבים ואינו מותאם להגן על אצבעות נודדות, אלא יותר כדי לאפשר סגירה אלגנטית, קיומו אינו הכרחי, והוא מוגדר כתוספת לארון.
'הרדור' יזמה, פיתחה ורשמה פטנט בינלאומי, והיא היחידה המייצרת דלתות שאינן מסוכנות לסגירה גם בהיעדר מנגנון טריקה שקטה, הפרופיל המשופע יוצר סגירה שאיננה חדה.
כך שגם במקרה שאובייקט כלשהו נקלע בין הדלת לארון, הוא לא יחתך.
הפרופיל המשופע הוא מוצר בלעדי להרדור, ומעבר לפתרון הבטיחותי הוא מאפשר סגירה אלגנטית ויפה יותר של הדלתות.
הפרופיל המשופע יוצר מסגרת דקה מאוד, שכמעט אינה נראית לדלתות הארון ומשווה מראה חלק ונקי לארון כולו.
ל'הרדור' יש גישה חדשה להציע, ובשנים האחרונות אנחנו עובדים על מנת להכניס לחלל החדר אובייקט מעוצב עוד יותר, כזה שיפיח חיים באוויר ויהווה כלי תכנוני מרכזי בעיצוב החדר.
ארונות ההזזה שלנו הם לא רק ארונות, מדובר בכלי המתקדם בעולם לעיצוב ותכנון החדר.
מה ההבדל? ובכן, מאיפה להתחיל… מנגנון ההזזה הייחודי של הרדור משאיר את דלתות הארון נקיות לחלוטין. מסגרת דלתות הארון היא הדקה בעולם 2 מילימטרים בלבד, וגובהו של הארון ניתן לשליטה מוחלטת: בנוסף לכך שהתאמתו לגובה התקרה היא קרוב למושלמת, רק 2 סנטימטרים מרווח יישארו בין הארון לתקרה, זאת ללא הנמכות גבס וללא שיפוץ. וגם לכך יש פתרון.
יכולותיו המכניות של המנגנון מאפשרות לו לשאת משקלים כבדים ולכן מאפשרות לו לשאת דלתות העשויות זכוכית ואלומניום בכל גודל וכמעט ללא בלאי.
אז איך הכלי הזה עוזר לי לעצב את הבית? ובכן, היכולות הייחודיות של ארונות ההזזה של הרדור הופכות אותו ללא פחות מאשר תמונת הזכוכית המותאמת ביותר, המעוצבת ביותר והיצירתית ביותר שניתן לדמיין בחדר השינה.
כדי להשלים את המראה, פיתחנו גם ארון חדשני הנסגר למישור אחד, מה שאומר שההדפסה על גבי הארון תהיה לא רק יצירתית, אלא שכאשר הארון סגור, היא תיראה כתמונה מושלמת ללא חיתוך במרווח שבין הדלתות וללא הפרשי מישורים.